Jeg er 16 år og sprøytenarkoman. Men kan du se hvor flink jeg er?

Jente (16)

25. nov. 2016 21:15 Sist oppdatert 14. desember 2016

Jeg bor på en avrusningsinstitusjon fordi jeg er avhengig av amfetamin, skriver Jente (16). Johannessen, Sara

Si ;D-innlegg: Det er demotiverende når folk rundt meg gir opp.

Si ;D-innlegg

Dette er et Si ;D-innlegg. Meninger i teksten står for skribentens regning. Innlegg kan sendes Dette er et Si ;D-innlegg. Meninger i teksten står for skribentens regning. Innlegg kan sendes hit

Jeg er en jente på 16 år. Jeg går første året på videregående og trener minst tre ganger i uken.

Jeg liker å skrive og jobber for at barn og unge skal få en tryggere hverdag i barnevernet, psykisk helsevern og skolesystemet. Jeg strikker gensere og leser bøker.

Høres det ikke flott ut? Virkeligheten min er ikke så flott, for jeg har en annen side som gjør at det begynner å bli komplisert.

Vi rusmisbrukere sitter bortgjemt med skammen vår

Jeg bor på en avrusningsinstitusjon fordi jeg er sprøytenarkoman. Jeg er avhengig av amfetamin. Jeg har et dårlig forhold til familien min og få venner. Jeg har flyttet et par ganger og byttet skole flere ganger i år. Jeg har en ustabil hverdag med psykiske problemer og abstinenser.

Jeg vet at jeg skuffer

De fleste ser bare den negative siden av meg, og får ikke med seg hvor smart, reflektert og engasjert jeg er.

De fleste ser ikke hvor mye jeg kjemper hver dag for å motstå rusen, de ser bare de få dagene jeg ikke greier det lenger. De fleste ser ikke hvor mye det krever av meg å gå på skolen hver dag, de ser bare dagene jeg blir hjemme.

Nettopp dette får Sturla Haugsgjerd beskrevet så godt i artikkelen «Hei, jeg heter Sturla og er rusavhengig», i Dagbladet 31. august. Vi rusmisbrukere sitter bortgjemt med skammen vår.

For mange av dem som sitter bak låste dodører, er utrolig smarte mennesker som kunne kommet langt – hvis de fikk sjansen.

Jeg vet at jeg skuffer dere, og jeg vet at dere ser ned på meg. Jeg skammer meg utrolig mye. Men jeg tror vi har mye å lære av Haugsgjerd og hans synspunkter.

Bruker alle krefter

Og jeg skal ikke skryte så utrolig mye av meg selv. Jeg ser hvor mye jeg ødelegger, og hvor mange personer jeg svikter.

Men – og det er et betydelig men her – jeg er flink og pliktoppfyllende.

Jeg gir av meg selv, og jeg kjemper med alle kreftene jeg har for å opprettholde en stabil, rutinefylt og rusfri hverdag. Det er bare så utrolig demotiverende og nedtrykkene når jeg sprekker, og folk rundt meg gir opp.

Jeg er en jente på 16 år. Jeg er et sted hvor jeg trenger hjelp, kjærlighet, støtte og motivasjon. Jeg trenger ikke negative innstillinger, bebreidende blikk eller spydige kommentarer. Jeg er flink på tross av mine utfordringer; jeg kunne bare ønske at flere kunne se det.

Les flere innlegg om rusmisbruk:

Les også Vi må skille mellom tunge rusmisbrukerne som trenger behandling, og unge som trenger forebygging, skriver Mina Gerhardsen.

Les også Omgivelsene mine skjønte i alle år at jeg trengte behandling. Ingenting kunne vært fjernere for meg, skriver Jan Schøyen.

Les også Anlov P. Mathiesen: Norge er en narkoversting. De som sitter med ansvaret for samfunnets svakeste, har sviktet.

Fikk du med deg serien hvor rusmisbrukere er ute på tur i tre måneder? Målet er å tilbakelegge Norge på langs og ta livet tilbake.

Aftenpodden Si ;D: Negativ leveregel: «Jeg må være godt likt av alle»

Andrea Lund (20) er én av dem som føler hun må bli likt av alle og lever etter denne leveregelen.

– Det er ikke nødvendigvis sunt, sier psykolog Aksel Inge Sinding.

Hør hvilke konstruktive råd han gir henne og andre som lever etter denne regelen.

Hør med et klikk her: